**Michael Anthonie Boogerd** (født 28. mai 1972 i Haag) er en tidligere profesjonell nederlandsk syklist. Han var profesjonell fra 1994 til og med 2007 da han la opp når sesongen sluttet. I begynnelsen av karrieren regnet man med at han ville bli en stor etappesyklist, men etter hvert etablerte han seg som en spesialist på klassikerne. Hans viktigste seire er Amstel Gold Race og etapperittet Paris-Nice i 1999 og to etapper i Tour de France. 

I 1994 underskrev Boogerd sin første kontrakt som profesjonell syklist med *WordPerfect*-laget som i 1995 skiftet navn og sponsor. Det nye navnet ble *Novell*. I løpet av de to første årene var resultatene hans beskjedne, noe som forandret seg da han byttet til Rabobanks lag som etterfulgte Novell. Rabobank ønsket å løfte nivået innen nederlandsk landeveissykling og for å nå dette målet ville de gi nederlandske lovende syklister bedre muligheter i større konkurranser.

Boogerd benyttet denne muligheten godt, da han ble sendt til Tour de France vant han den sjette etappen til Aix-les-Bains. Dette greide han ved å gå i brudd sammen med Melchor Mauri i striregn, og å dra i fra ham da Mauri feilberegnet bremsingen i en av de siste svingene. Etter dette utviklet Boogerd seg videre som en spesialist på klassikere og runder. I 1997 og 1998 ble han nederlandsk mester blant de profesjonelle og fikk gode resultat under Tour de France, med en 16.-plass i 1997 og året etter en femteplass. I 1999 vant han Paris-Nice og Amstel Gold Race, der han slo Lance Armstrong i sluttsprinten.

Han gjorde det ikke så godt under Tour de France i 1999 da han endte på 56.-plass. I 2000 sørget et fall for at han brøt rittet, og selv om han vant noen ritt i Italia var året en skuffelse for ham.

I 2001 kom Boogerd sterkt tilbake, i løpet av våren vant han Challenge Mallorca, Brabantse Pijl, etapper i Vuelta a Valencia og Tirreno-Adriatico og totalseier i Semana Catalana. Han tok også revansje i Tour de France der han kom på en tiendeplass totalt. Etter touren vant han den første etappen av Rheinland-Pfalz-Rundfahrt. Under verdensmesterskapet i Lisboa samme år syklet han sammen med Erik Dekker i finalen. Han forsøkte å unngå et sprintoppgjør ved å stikke fra hovedfeltet den siste kilometeren før målstreken, men lyktes ikke.

2002 ble året som Boogerd aldri kom til å glemme. Etter en vår med relativt gode resultat, selv om han ikke vant noen ritt, deltok han for første gang i Giro d'Italia. Denne konkurransen gikk greit nok, og deretter fulgte Tour de France der han først tok en tredjeplass på 13. etappe etter David Millar og David Etxebarria, fulgte den 16. etappen. Dette var "kongeetappen" under denne touren med Galibier, Télégraphe, Madeleine og målstreken på La Plagne. Boogerd stakk fra hovedfeltet tidlig på etappen, til å begynne med sammen med en del andre utbrytere som han etter hvert forlot en for en. Michael Boogerd visste også å trosse angrep fra Carlos Sastre og Lance Armstrong og passerte målstreken i La Plagne som første mann. Senere samme år vant han også den sjette etappen under Ronde van Nederland. 

Det neste året, 2003, begynte godt for ham da han vant Brabantse Pijl. Touren gikk mindre godt enn andre år, selv om han endte på en 32.-plass sammenlagt. I 2004 og 2005 lyktes det ikke Boogerd å vinne noen ritt selv om han hadde sterke vårsesonger der han gjentatte ganger tok andreplassen, for eksempel i Amstel Gold Race og Liège-Bastogne-Liège. I disse sesongene var det ingen annen syklist som kom blant de ti beste i flere klassikere enn Boogerd. 

I 2006 vant Boogerd igjen en konkurranse da han ble nederlandsk mester ved å slå Sebastian Langeveld. Rabobank-laget gjorde det meget godt under Tour de France, Boogerd presterte godt i klatrepartiene og passerte den ene favoritten etter den andre under rittet i Pyreneene. Slik sikret han en god posisjon for lagets sentrale syklist, Denis Mensjov. Kronen på verket var da Mensjov sprintet inn til etappeseier foran Levi Leipheimer og Floyd Landis. Boogerd endte selv på en 13.-plass sammenlagt.

Den siste gangen Boogerd deltok i Tour de France var i 2007, og han endte da på en tolvteplass. Han avstod sine egne vinnermuligheter (akkurat som i 2006) og opptrådte som hjelperytter til fordel for lagets leder. Fire dager før touren ble avsluttet, lot lagets tekniske direktør Theo de Rooij Boogerds lagkamerat og leder av touren sammenlagt, Michael Rasmussen, bryte fordi han skulle ha løyet om hvor han var før touren startet i juni.

Michael Boogerd under Eneco Tour 2007
19. april 2007 bekjentgjorde Boogerd at han kom til å legge opp når sesongen sluttet. Planen var at Lombardia rundt skulle bli hans siste offisielle konkurranse, men et fall som resulterte i en kneskade satte en stopper for det. Dette førte til at verdensmesterskapet ble den siste konkurransen han deltok i som profesjonell. Dagen etter Lombardia rundt, 21. oktober, tok han avskjed med sine fans under et sykkelritt som var arrangert for ham på Cauberg. 

Under en gallatilstelning for syklister, 26. november 2007 ble Michael Boogerd utnevnt til ridder i Ordenen av Oranje-Nassau. Under denne tilstelningen fikk han også «NSP-prisen 2007» fra den nederlandske sportspressen for sitt meget gode samarbeide med pressen. 2. desember, før starten av Rabo Beach Challenge som han deltok i, ble den Haag kommunes «Sportpenning» (sportsmedalje) overrakt ham. På slutten av 2007 ble dessuten hans selvbiografi *Boogie* utgitt.

  

Michael Boogerd
Etter at han hadde lagt opp hadde Boogerd planer om å gå inn i en teknisk jobb for Rabobanklaget, noe han skrinla da det viste seg at laget hadde god nok dekning på det området. Boogerd gikk i stedet inn i en jobb innen pr og marketing for lagets sponsor. 13. august 2008 ble det bekjentgjort at han la ned denne funksjonen per omgående.

Doping
------

15. januar 2008 bekjentgjorde ARD en del av det man antok var en del av kundelisten til en blodbank i Wien. På denne listen mente man at Michael Boogerd var nevnt, og dessuten hans tidligere lagkamerater Rasmussen og Mensjov. Dette ble presentert med antagelsen at disse syklistene skulle ha benyttet seg av bloddoping. ARD trakk beskyldningene tilbake 17. januar, og ba via sportsreporteren Michael Antwerpes om unnskyldning.

&. mars 2013 tilstod Boogerd i et intervju med den nederlandske TV-stasjonen NOS bruk av EPO, blodoverføringer og kortison i perioden 1997 to 2007.

Viktigste plasseringer
----------------------

Boogerd har 53 seire totalt. Han var nederlandsk mester i landeveissykling (fellesstart) tre ganger, i 1997, 1998 og 2006. Under Sommer-OL i 2004 brøt han landeveisrittet.

Profesjonelle seire

1996
* 6. etappe - Tour de France Frankrikes flagg

1997
* Nederlandsk mesterskap i landeveissykling Nederlands flagg

1998
* 3. etappe - Setmana Catalana de Ciclisme Spanias flagg
* Sammenlagtseier Setmana Catalana de Ciclisme Spanias flagg
* Nederlandsk mesterskap i landeveissykling Nederlands flagg

1999
* 3. etappe - Vuelta a Valencia Spanias flagg
* 5. etappe - Paris-Nice Frankrikes flagg
* Sammenlagtseier Paris-Nice Frankrikes flagg
* Amstel Gold Race Nederlands flagg
* Amsterdam Rai Derny Race Nederlands flagg
* Giro dell’Emilia Italias flagg
* Milano-Vignola Italias flagg

2000
* 7. etappe - Tirreno-Adriatico Italias flagg

2001
* Volta Ciclista a Mallorca Spanias flagg
* 1. etappe - Vuelta a Valencia Spanias flagg
* 4. etappe - Vuelta a Valencia Spanias flagg
* 7. etappe - Tirreno-Adriatico Italias flagg
* Sammenlagtseier Setmana Catalana de Ciclisme Spanias flagg
* 1. etappe - Rheinland-Pfalz-Rundfahrt Tysklands flagg
* Brabantse Pijl Belgias flagg

2002
* 16. etappe – Tour de France Frankrikes flagg
* 6. etappe - Ronde van Nederland Nederlands flagg

2003
* Brabantse Pijl Belgias flagg

2006
* Nederlandsk mesterskap i landeveissykling Nederlands flagg

Seire i kriteriumsritt

1996
* Klatrekonkurranse Sweikhuizen Nederlands flagg
* Mijl van Mares Nederlands flagg
* Proffritt i Stiphout Nederlands flagg
* Proffritt i Wateringen Nederlands flagg

1997
* Profronde Heerlen Nederlands flagg
* Profronde Chaam Nederlands flagg

1998
* *Daags na de Tour*, Proffritt i Boxmeer Nederlands flagg
* Proffritt i Roosendaal Nederlands flagg

2000
* Proffritt i Hengelo Nederlands flagg
* Proffritt i Pijnacker Nederlands flagg

2001
* Proffritt i Steenwijk Nederlands flagg
* Proffritt i Wateringen Nederlands flagg
* Proffritt i Spijkenisse Nederlands flagg

2002
* Draai van de Kaai Nederlands flagg
* Proffritt i Zwolle Nederlands flagg
* Proffritt i Boxmeer Nederlands flagg
* Proffritt i Emmen Nederlands flagg
* Proffritt i Spijkenisse Nederlands flagg

2005
* Proffritt i Boxmeer Nederlands flagg

2006
* Proffritt i Boxmeer Nederlands flagg
* Acht van Chaam Nederlands flagg
* Proffritt i Oostvoorne Nederlands flagg
* Proffritt i Zwolle Nederlands flagg

2007
* Proffritt i Boxmeer Nederlands flagg
* Proffritt i Wateringen Nederlands flagg
* Proffritt i Steenwijk Nederlands flagg
* Proffritt i Zevenbergen Nederlands flagg
* Proffritt i Zwolle Nederlands flagg

Tour de France
--------------

* 1996 – 31.-plass, seier 6. etappe
* 1997 – 16.-plass
* 1998 – 5.-plass
* 1999 – 56.-plass
* 2000 – ikke avsluttet
* 2001 – 10.-plass
* 2002 – 12.-plass, seier 16. etappe
* 2003 – 32.-plass
* 2004 – 74.-plass
* 2005 – 24.-plass
* 2006 – 13.-plass
* 2007 – 12.-plass

Vuelta a España
---------------

* 1995 – 42.-plass
* 1998 – 49.-plass
* 2006 – 90.-plass

Giro d'Italia
-------------

* 2002 – 17.-plass

Lagresultater
-------------

| År | Lag | Land | Seire |
| --- | --- | --- | --- |
| 1993 | WordPerfect | Nederlands flagg Nederland | **0** |
| 1994 | WordPerfect | Nederlands flagg Nederland | **0** |
| 1995 | Novell | Nederlands flagg Nederland | **0** |
| 1996 | Rabobank | Nederlands flagg Nederland | **5** |
| 1997 | Rabobank | Nederlands flagg Nederland | **3** |
| 1998 | Rabobank | Nederlands flagg Nederland | **5** |
| 1999 | Rabobank | Nederlands flagg Nederland | **7** |
| 2000 | Rabobank | Nederlands flagg Nederland | **4** |
| 2001 | Rabobank | Nederlands flagg Nederland | **9** |
| 2002 | Rabobank | Nederlands flagg Nederland | **8** |
| 2003 | Rabobank | Nederlands flagg Nederland | **1** |
| 2004 | Rabobank | Nederlands flagg Nederland | **0** |
| 2005 | Rabobank | Nederlands flagg Nederland | **1** |
| 2006 | Rabobank | Nederlands flagg Nederland | **5** |
| 2007 | Rabobank | Nederlands flagg Nederland | **5** |

Referanser
----------

1. ↑   Gemeinsame Normdatei, besøkt 30. april 2014[Hentet fra Wikidata]
2. ↑  «Michael Boogerd får en orden». *Avisen De Telegraaf*. 26. november 2007.
3. ↑  NSP-prisen tildeles Michael Boogerd Arkivert 11. mars 2008 hos Wayback Machine. NU.nl, 5. desember 2007
4. ↑  Boogerd forlader Rabobank Arkivert 7. mars 2016 hos Wayback Machine. feltet.dk, 14. august 2008.
5. ↑  Volkskrant.nl: Tysk fjernsynsstasjon beskylder Boogerd for bloddoping
6. ↑  Ad.nl:
7. ↑  Jane Aubrey. «Boogerd Confesses To Doping In Television Interview». Cyclingnews.com. Besøkt 6. mars 2013.
8. ↑  VG (6. mars 2013): *Ny sykkelprofil innrømmer doping*, hentet 6. mars 2013

Eksterne lenker
---------------

* Offisielt nettsted Rediger på Wikidata

* (en) Michael Boogerd – kategori av bilder, video eller lyd på Commons Rediger på Wikidata
* (de) Michael Boogerd – Munzinger Sportsarchiv Rediger på Wikidata

* (en) Michael Boogerd – Olympedia Rediger på Wikidata

* (en) Michael Boogerd – Sports-Reference (OL-resultater – arkivert) Rediger på Wikidata

* (en) Michael Boogerd – UCI Rediger på Wikidata

* (en) Michael Boogerd – ProCyclingStats Rediger på Wikidata

* (en) Michael Boogerd – Cycling Archives Rediger på Wikidata

* (en) Michael Boogerd – Cycling Quotient Rediger på Wikidata

* (en) Michael Boogerd – CycleBase Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** Munzinger (sport)
 |